දෙවොල් මඩු ශාන්තිකර්මයේ නැටවෙන මෙම පත්තිනි කතා පුවත ඇරඹෙන්නේ කවි ගායනයෙන්. එය තනිකරම නාට්‍යමය අවස්ථාවක්. නාට්‍ය මතින් කෙරෙන රංගනයක්. මේ එහිදී කියවෙන සෙත් කවියක්. තුන් නෙත් ඇති පඬි රජුගේ උයනේ අඹ අත්තේ රන් කළයක් මෙන් අකලට අඹයක් හට ගත්තේ එකිරි පොදක් කඩා වැටී රජුගේ නෙත මැක්කේ පිං කළ තෙද පතිනි බලෙන් සියලු රෝග නැත්තේ දෙවොල් මඩු රංගනය කියන්නේ තනිකරම ශාන්තිකර්මයක්. මුළු යාගයම පිරී තිබෙන්නේ සියලු දොස් දුරුවේවා යන අධිෂ්ඨානයෙන් හා සෙත් පැතීමෙන්. දෙවොල් මඩුවෙන් දොස් දුර ලන්නෙ හරි අපූරු ක්‍රමයකට. ඒ බලවත් ඇත්තෙක් හා බලවත් ඇත්තියකගෙ මාර්ගයෙන්. එම බලවත් ඇත්තා වෙන්නේ දෙවොල් දෙවියන්. බලවන් ඇත්තිය වෙන්නේ පත්තිනි දේවතාවිය. දෙවොල් මඩු ශාන්තිකර්මයේ පත්තිනි දේවිය එක එල්ලේම සම්බන්ධ වෙන්නේ පත්තිනි නැටීමෙන්. ශාන්ති කර්මයේ ප්‍රධාන දේවතාවුන් වහන්සේ විදියට හඳුන්වන්නේ පත්තිනි දේවතාවිය. පත්තිනි නැටීමේ දී පත්තිනි උපත ගත් වාරයක් ගායනා කිරීම සම්ප්‍රදායික සිරිතක්. ඒ අතීතයේ තිබුණු දෙවොල් මඩු යාගයේ ආකාරයටම පත්තිනි නර්තනය ඉදිරිපත් කරමින්මයි. පත්තිනි දේවියගේ උපත කවියෙන් ගායනා කෙරෙන්නේ.
මෙම පත්තිනි කතා පුවත ඇරඹෙන්නේ කුමකින්ද?
කවි ගායනයෙන්